Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: 4. számú melléklet a 77/2002. (IV. 13.) Korm. rendelethez
Paragraph Index: 118

6. A szakdolgozathoz rendelt kredit 6.1. Fõiskolai szintû szakokon 20 kreditpont. 6.2. Egyetemi szintû szakokon 30 kreditpont. — A gyógypedagógiai szakok egymással, továbbá más pedagógusi szakkal szakpárban folyó képzése esetén vagy csak az egyik szakon kell szakdolgozatot írni, vagy a két szakon külön-külön, amely esetben a fenti értékek felezõdnek. — Gyógypedagógiai vagy más pedagógusi oklevél birtokában újabb szakon oklevelet nyújtó képzésben a második szak szakdolgozatának kreditértéke a fõiskolai szintû szakokon 10, az egyetemi szintû szakon 15 kreditpont. — Egyéb szakokkal való szakpárosítás esetén vagy újabb oklevelet nyújtó képzésben a gyógypedagógiai szakokon írt szakdolgozat kreditértéke a fõiskolai szintû szakokon 13, az egyetemi szintû szakon 18 kreditpont. — Az egyetemi szintû szakon a tanári képesítés párhuzamos megszerzése esetén a tanári képesítõvizsgán a gyógypedagógia szakon elfogadott szakdolgozatot kell megvédeni, ennek kiegészítõ képzésében pedig a külön jogszabály az irányadó. — Az egyetemi szintû szakon írt szakdolgozatot abban az esetben, ha a hallgató e képzési szakaszt valamely fõiskolai szintû szak befejezése elõtt párhuzamosan kezdi meg, s egyidõben záróvizsgázik a két szakon, a fõiskolai szintû szak szakdolgozataként kell elfogadni. A fõiskolai szintû oklevél megszerzését követõen vagy kiegészítõ képzésben a fõiskolai szintû szakon írt szakdolgozat — ha a kritériumoknak megfelel, változtatás nélkül, ha nem, annak kiegészítésével, továbbfejlesztésével — szintén elfogadható.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes